PMIndiaData/PMIndiaSum huggingface dataset:
2018ஆம் ஆண்டுக்கான சியோல் அமைதிப் பரிசு பிரதமருக்கு வழங்கப்பட்டுள்ளது

2018ஆம் ஆண்டுக்கான சியோல் அமைதிப் பரிசினைப் பிரதமர் திரு. நரேந்திர மோடிக்கு வழங்குவது என சியோல் அமைதிப் பரிசுக் குழு முடிவு செய்துள்ளது. சர்வதேச ஒத்துழைப்பை மேம்படுத்துவது, உலகப் பொருளாதார வளர்ச்சியை அதிகப்படுத்துவது, உலகில் விரைவாக வளர்ந்துவரும் மிகப்பெரிய பொருளாதார வளர்ச்சி காணும் இந்திய மக்களின் திறன் மேம்பாட்டினைத் துரிதப்படுத்துவது, ஊழல் ஒழிப்பு மற்றும் சமூக நல்லிணக்க முயற்சிகளின் மூலம் ஜனநாயகத்தை மேலும் மேம்படுத்துவது ஆகியவற்றில் அவரின் அர்ப்பணிப்புக்கு அங்கீகாரமாக இந்தப் பரிசு வழங்கப்படுகிறது. ஏழைகளுக்கும், பணக்காரர்களுக்கும் இடையே உள்ள சமூக, பொருளாதார ஏற்றத்தாழ்வுகளைக் குறைக்க “மோடிநாமிக்ஸ்” என்பதை வழங்கி, இந்திய மற்றும் உலகப் பொருளாதாரங்களின் வளர்ச்சிக்கு திரு. மோடியின் பங்களிப்பை விருதுக் குழு அங்கீகரித்து 2018-க்கான சியோல் அமைதிப் பரிசினை வழங்குகிறது. ஊழல் எதிர்ப்பு மற்றும் பண மதிப்பு நீக்கத்தின் மூலம் அரசைத் தூய்மை செய்யும் பிரதமரின் முன்முயற்சிகளுக்காக அந்தக் குழு அவரைப் பாராட்டி உள்ளது. “மோடியின் கோட்பாடு” மற்றும் “செயல் ஊக்கமான கிழக்குக் கொள்கை” ஆகியவற்றின்கீழ் உலகில் உள்ள நாடுகளுடன் ஆக்கப்பூர்வமான வெளியுறவுக் கொள்கையைக் கடைப்பிடிப்பதன் மூலம் பிராந்திய மற்றும் உலக அமைதிக்குப் பிரதமரின் பங்களிப்பையும், இந்தக் குழுப் பாராட்டியுள்ளது. கொரியக் குடியரசுடன் இந்தியாவின் ஆழ்ந்த நட்புறவைக் கருத்தில் கொண்டு, கவுரமிக்க இந்தப் பரிசு அளிக்கப்பட்டிருப்பதற்கு நன்றி தெரிவித்துள்ள பிரதமர் திரு. மோடி, இந்த விருதினை ஏற்றுக்கொண்டார். இருதரப்பினருக்கும் வசதியான நேரத்தில் சியோல் அமைதிப் பரிசு அறக்கட்டளை இந்த விருதினை வழங்கும். பின்னணி உலக அளவில் அமைதி மற்றும் சமரச சூழலை உருவாக்கவும், நட்புறவு மற்றும் நல்லிணக்கத்தை ஏற்படுத்தவும், 160 நாடுகள் பங்கேற்புடன் கொரியக் குடியரசின் சியோல் நகரில் 24-வது ஒலிம்பிக் விளையாட்டுப் போட்டிகள் வெற்றிகரமாக நடத்தப்பட்டதை நினைவுகூரும் வகையில் 1990ஆம் ஆண்டு சியோல் அமைதிப் பரிசு நிறுவப்பட்டது. கொரியத் தீபகற்பத்திலும் உலகின் மற்றப் பகுதிகளிலும் அமைதியைக் கொரிய மக்கள் விரும்புகிறார்கள் என்பதை உறுதிப்படுத்துவதற்காக சியோல் அமைதிப் பரிசு நிறுவப்பட்டது. உலக அமைதிக்காகவும், நாடுகளுக்கு இடையே நட்புறவை ஏற்படுத்துவதற்கும், மனிதகுலத்தின் நல்லிணக்கத்திற்கும் பங்களிப்பு செய்கின்ற தனிநபர்களுக்கு இரண்டு ஆண்டுகளுக்கு ஒருமுறை சியோல் அமைதிப் பரிசு வழங்கப்படுகிறது. கடந்த காலத்தில் ஐநாவின் முன்னாள் தலைமைச் செயலாளர் கோஃபி அனான், ஜெர்மன் பிரதமர் ஏஞ்சலா மெர்க்கல் ஆகியோருக்கும் சர்வதேச ரீதியில் நன்கு அறியப்பட்ட எல்லைகளற்ற மருத்துவர்கள், ஆக்ஸ் ஃபார்ம் போன்ற அமைப்புகளுக்கும், இந்த விருதுகள் வழங்கப்பட்டுள்ளன. உலகம் முழுவதிலும் இருந்து 1,300-க்கும் அதிகமானவர்கள் முன்மொழிந்த 100-க்கும் அதிகமான பிரமுகர்களை மதிப்பீடு செய்தபின், 2018-க்கான சியோல் அமைதிப் பரிசு பெற மிகவும் பொருத்தமானவர் என்பதால் பிரதமர் திரு. மோடிக்கு இந்தப் பரிசினை வழங்குவது என விருதுக் குழு முடிவு செய்தது.
1965 போரின் பொன் விழாவை முன்னிட்டு அதன் வெற்றியையும் அதில் உயிர் தியாகம் செய்த வீரர்களையும் நினைவு கூறும் வகையில் அமர் ஜவான் ஜோதியில் பிரதமர் மரியாதை செலுத்தினார்

1965 இந்தியா-பாகிஸ்தான் இடையேயான போரின் பொன் விழாவை முன்னிட்டு அதன் வெற்றியையும் அதில் உயிர் தியாகம் செய்த வீரர்களையும் நினைவு கூறும் வகையில் தில்லி இந்தியா கேட்டில் உள்ள அமர் ஜவான் ஜோதியில் பிரதமர் திரு. நரேந்திர மோடி மரியாதை செலுத்தினார். பார்வையாளர்கள் பதிவேட்டில் பிரதமர் கையெழுத்திட்டார். மேலும், அவர் போரில் பங்கேற்ற முன்னாள் வீரர்களையும் அவர்களது குடும்பத்தினரையும் சந்தித்தார். ••••••
தடுப்பு மருந்து தயாரிப்பு நிறுவனம் காவியின் தலைமைச் செயல் அலுவலர் டாக்டர் சேத் பெர்க்லி, பிரதமரை சந்தித்தார்.

தடுப்பு மருந்து தயாரிப்பு நிறுவனமான காவி நிறுவனத்தின் தலைமை செயல் அலுவலர் டாக்டர் காவி அவர்கள், பிரதமர் திரு நரேந்திர மோடி அவர்களை இன்று சந்தித்து, தடுப்பு மருந்து தயாரிப்பில் புதிய கண்டுபிடிப்புகள் மற்றும் இந்தியாவில் குழந்தைகளுக்கு தடுப்பு மருந்து தயாரிப்பது குறித்து பேசினார். இந்தியாவின் திட்டங்களான “மிஷன் இந்திரதனுஷ்” மற்றும் “மேக் இன் இந்தியா” ஆகிய திட்டங்கள், குழந்தைகளுக்கு தடுப்பு மருந்து தயாரிப்பை ஊக்கப்படுத்துவது குறித்து, டாக்டர் பெர்க்லி பாராட்டு தெரிவித்தார். அந்த விவாதத்தின்போது, காவி நிறுவனம், இந்தியாவோடு 2016-2021 ஆண்டில் கூட்டு சேர்ந்து தடுப்பு மருந்து தயாரிப்பது குறித்து விவாதிக்கப்பட்டது. இந்தியாவில் குழந்தைகளுக்கான தடுப்பு மருந்து தயாரிப்பில் நவீன முறைகளை அமல்படுத்துவது குறித்து காவி நிறுவனம் 500 மில்லியன் டாலர்களை முதலீடு செய்வது குறித்து விவாதிக்கப்பட்டது. இந்தியா அறிமுகப்படுத்த உள்ள, பல குழந்தைகளை பாதிக்கும் வயிற்றுப் போக்குக்கு எதிரான தடுப்பு மருந்து, தட்டம்மை நோய்க்கு எதிரான தடுப்பு மருந்து மற்றும் கழுத்து புற்று நோய்க்கான தடுப்பு மருந்து ஆகியவை இதில் அடங்கும். இந்தியா மட்டுமல்லாமல் இதர நாடுகளிலும் பயன்படுத்தக் கூடிய சுற்றுச் சூழலுக்கு ஏற்ற சூரிய ஒளி எரிசக்தி, போன்றவை குறித்தும், தடுப்பு மருந்துகளின் தர முன்னேற்றம் குறித்தும், மலிவான விலையில் அனைவருக்கும் மருந்து கிடைப்பது குறித்தும் பிரதமரும் டாக்டர் பெர்க்லியும் விவாதித்தனர்.
புவியியல் துறையில் இந்தியா மற்றும் அமெரிக்காவுக்கு இடையேயான ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்

புவியியல் துறையில் இந்தியா மற்றும் அமெரிக்காவுக்கு இடையேயான ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது. இந்திய குடியரசின் சுரங்கங்கள் துறையின் ஜியாலஜிக்கல் சர்வே ஆஃப் இந்தியா மற்றும் அமெரிக்காவின் புளோரிடா சர்வதேச பல்கலைக்கழகத்தின் புவி மற்றும் சுற்றுச்சூழல் துறை, கலை, அறிவியல் மற்றும் கல்வியியல் கல்லூரி சார்பாக பல்கலைக்கழகத்தின் அறங்காவலர் குழு ஆகியவற்றுக்கிடையே புரிந்துணர்வு ஒப்பந்தம் கையெழுத்தாகும். புவியியல் அறிவை மேம்படுத்துதல், புவியியல் தொடர்பான ஆராய்ச்சிகள், ஒத்துழைப்பு திட்டங்களை உருவாக்குதல், தகவல் பரிமாற்றம், பரஸ்பர நலன் சார்ந்த இதர துறைகளில் இணைந்து பணியாற்றுதல் ஆகியவற்றுக்கு இந்த புரிந்துணர்வு ஒப்பந்தம் வழிவகுக்கும். புவியியல் துறையில் ஜியாலஜிக்கல் சர்வே ஆஃப் இந்தியா மற்றும் புளோரிடா சர்வதேச பல்கலைக்கழகத்திற்கு இடையே அமைப்புரீதியான கட்டமைப்பை இந்த புரிந்துணர்வு ஒப்பந்தம் வழங்கும். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746949 ——
நேதாஜி சுபாஷ் சந்திர போஸ் பிறந்த தினம் – பிரதமர் அஞ்சலி

நேதாஜி சுபாஷ் சந்திர போஸ் பிறந்தநாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “அவரது வீரம், தைரியம், நாட்டுப்பற்று ஆகியவை நம்மை ஊக்குவிக்கும். நமது இந்தியாவே கண்டு பெருமிதம் அடையும் நம் தேச மகன் நேதாஜி சுபாஷ் சந்திர போஸ் பிறந்த நாள் அன்று அவருக்கு நான் தலை வணங்குகிறேன். சுபாஷ் அவர்களின் நிர்வாக மற்றும் தலைமைத்துவ திறன்களை மிகவும் நேர்த்தியானவை. அவர் தனிப்பட்ட குணாம்சம் உடையவர். அது தேசத்தின் நலனுக்கு முதன்மையாக இருந்தது.” என்று பிரதமர் தெரிவித்துள்ளார்
அசுரா தினத்தை முன்னிட்டு ஹசரத் இமாம் உசைனின் (ஏ.எஸ்) தியாகங்களை பிரதமர் நினைவுகூர்ந்துள்ளார்

அசுரா தினத்தை முன்னிட்டு ஹசரத் இமாம் உசைனின் (ஏ.எஸ்) தியாகங்களை நினைவுகூர்ந்துள்ள பிரதமர் திரு நரேந்திர மோடி, நேர்மையில் அவரது அசைக்க முடியாத உறுதிப்பாட்டையும், அநீதிக்கு எதிரான அவரது போராட்டத்தையும் குறிப்பிட்டுள்ளார். ட்விட்டர் பதிவில் பிரதமர் தெரிவித்ததாவது: “ஹசரத் இமாம் உசைனின் (ஏ.எஸ்) தியாகங்களை நினைவுகூரும் தினம், இது. அவரது அசைக்க முடியாத உறுதிப்பாட்டிற்காகவும், அநீதிக்கு எதிரான போராட்டத்திற்காகவும் அவர் நினைவு கூரப்படுகிறார். சமத்துவத்திற்கும், நல்லிணக்கத்திற்கும் அவர் மிகுந்த முக்கியத்துவம் அளித்தார்.”
திரு. வேத்மார்வா மறைவுக்கு பிரதமர் இரங்கல்

மணிப்பூர், மிஜோரம், ஜார்க்கண்ட் மாநிலங்களின் முன்னாள் ஆளுநரும், தில்லி காவல்துறை முன்னாள் ஆணையருமான திரு.வேத்மார்வாவின் மறைவுக்கு பிரதமர் திரு. நரேந்திர மோடி, இரங்கல் தெரிவித்துள்ளார். ‘’திரு.வேத்மார்வாஜி பொது வாழ்க்கையில் அவர் அளித்த சிறந்த பங்களிப்புக்களுக்காக நினைவு கூரப்படுவார். அவரது அசைக்க முடியாத துணிச்சல் ,அவர் ஐபிஎஸ் அதிகாரியாகப் பணியாற்றிய போது வெளிப்பட்டது. அவர் மக்களின் மரியாதையைப் பெற்றவராகத் திகழ்ந்தார். அவரது மறைவால் வேதனையடைகிறேன். அவரது குடும்பத்தினர் மற்றும் அபிமானிகளுக்கு ஆழ்ந்த இரங்கலைத் தெரிவித்துக் கொள்கிறேன். ஓம் சாந்தி’’ , என்று பிரதமர் இரங்கல் செய்தியில் கூறியுள்ளார்.
மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படும் மாதிரி புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது

மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படவிருக்கும் மாதிரி புரிந்துணர்வு ஒப்பந்தத்திற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. 1978 ஆம் ஆண்டின் மாலுமிகளுக்கான பயிற்சி, சான்றிதழ், கண்காணிப்புத் தரங்கள் குறித்த சர்வதேச மாநாட்டு முறைப்படுத்தல் பிரிவு 1/10-ன்படி இந்தப் புரிந்துணர்வு ஒப்பந்தம் கப்பல் போக்குவரத்து மற்றும் வெளியுறவு அமைச்சகங்களுக்கு பொறுப்பான அமைச்சர்களின் ஒப்புதலுடன் மத்திய அரசின் கப்பல் போக்குவரத்துத் தலைமை இயக்குநரகத்திற்கும், வெளிநாடுகளில் உள்ள இத்தகைய இயக்குநரகங்களுக்கும் இடையே கையெழுத்தாக உள்ளது. பயன்கள் இந்திய மாலுமிகளுக்குக் கப்பல் போக்குவரத்துத் தலைமை இயக்குநரகத்தால் வழங்கப்பட்ட சான்றிதழ்கள் மற்ற நாடுகளால் அங்கீகரிக்கப்படும். அங்கீகரிக்கப்பட்ட சான்றிதழ்களின் அடிப்படையில் வேறு வேறு நாடுகளின் கப்பல்களில் இந்திய மாலுமிகள் பணியாற்ற முடியும். இதனால் மாலுமிகளுக்கான வேலைவாய்ப்பு அதிகரிக்கும்.
இந்தோனேஷியாவில் ஏற்பட்ட நிலநடுக்கத்தில் உயிரிழந்தவர்களுக்கு பிரதமர் ஆழ்ந்த இரங்கல்

இந்தோனேஷியாவில் ஏற்பட்ட நிலநடுக்கத்தில் உயிரிழந்தவர்களுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார். பிரதமர் தனது ட்விட்டர் பதிவில் தெரிவித்துள்ளதாவது, “இந்தோனேஷியாவில் நிலநடுக்கத்தினால் ஏற்பட்ட உயிரிழப்பு மற்றும் சேதங்கள் குறித்து மிகுந்த வேதனை அடைகிறேன். உயிரிழந்தவர்கள் மற்றும் அவர்களின் குடும்பத்திற்கு எனது ஆழ்ந்த இரங்கலை தெரிவித்து கொள்கிறேன். காயமடைந்தவர்கள் விரைவில் குணமடைய வேண்டுகிறேன். இந்த இக்கட்டான தருணத்தில் இந்தோனோஷியாவிற்கு இந்தியா பக்கபலமாக இருக்கும்”.
கென்ய அதிபராக தேர்ந்தெடுக்கப்பட்டுள்ள திரு எச்.இ. வில்லியம் எஸ் ரூட்டோவுக்கு பிரதமர் வாழ்த்து

கென்ய அதிபராக தேர்ந்தெடுக்கப்பட்டுள்ள திரு எச்.இ. வில்லியம் எஸ் ரூட்டோவுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்: “கென்ய அதிபராக தேர்ந்தெடுக்கப்பட்டுள்ள எச்.இ. வில்லியம் எஸ் ரூட்டோவுக்கு வாழ்த்துகள். நமது வரலாற்று சிறப்புமிக்க இருதரப்பு உறவை வலுப்படுத்துவதற்காக அவருடன் நெருங்கி பணியாற்றுவதை நான் எதிர்நோக்கியுள்ளேன்” என்று குறிப்பிட்டுள்ளார்
தவத்திரு பிரமுக் ஸ்வாமி மகாராஜின் பிறந்த நாளை முன்னிட்டு பிரதமர் அஞ்சலி

தவத்திரு பிரமுக் ஸ்வாமி மகாராஜுக்கு அவரது பிறந்த தினத்தையொட்டி, பிரதமர் திரு. நரேந்திர மோடி அஞ்சலி செலுத்தினார். “தவத்திரு பிரமுக் ஸ்வாமி மகாராஜின் பிறந்த தினத்தையொட்டி, அவருக்கு தலைவணங்குவதில், உலகம் முழுவதிலும் உள்ள லட்சக்கணக்கான பக்தர்களுடன் நானும் இணைகிறேன். அவரது அற்புதமான சேவைகள் மற்றும் மனிதநேய செயல்பாடுகள், ஏராளமான மனிதர்களுக்கு எண்ணிலடங்கா பலன்களை அளித்துள்ளன. தவத்திரு பிரமுக் ஸ்வாமி மகாராஜின் உயர்ந்த எண்ணங்கள், தொடர்ந்து மக்களுக்கு அனைத்து தடைகளையும் உடைத்தெறிய வழிகாட்டியாக திகழ்கிறது. ஏழை, எளிய மற்றும் பின்தங்கிய மக்களின் வாழ்க்கையில் மாற்றங்களை ஏற்படுத்த, அவரது தொலைநோக்கு எண்ணங்கள் நம்மை எப்போதும் ஊக்குவித்து வருகின்றன. தவத்திரு பிரமுக் ஸ்வாமி மகாராஜுடன் எனக்கு உள்ள தொடர்பு சிறப்பு வாய்ந்தது. அவருடன் நான் இருந்த நேரங்கள், மறக்க முடியாதவை. அவரிடம் ஆசி பெறும் பேற்றை நான் பெற்றேன். அவரைப் பற்றி, சரங்பூர் பகுதியில் கடந்த ஆண்டு நான் ஆற்றிய உரையை https://www.youtube.com/watch?v=azaYIrMsx5g என்ற வலைதளத்தில் காணலாம்,” என்று பிரதமர் தெரிவித்துள்ளார்.
சர்தார் பட்டேலின் நினைவு நாளில் பிரதமர் அவருக்கு புகழஞ்சலி

சர்தார் பட்டேலின் நினைவு நாளான இன்று பிரதமர் திரு.நரேந்திர மோடி, அவருக்கு புகழஞ்சலி செலுத்தியுள்ளார். பிரதமர் பகிர்ந்துள்ள டுவிட்டர் பதிவில், “இந்தியாவிற்கு வலிமையான, ஒளிமிக்க அடித்தளத்தை அமைத்துத் தந்த இரும்பு மனிதர் திரு.சர்தார் வல்லபாய் பட்டேலுக்கு, அவரது நினைவு நாளில், மரியாதை செலுத்துகிறேன். நமது நாட்டின் ஒற்றுமைக்கும், இறையாண்மைக்கும், ஒருமைப்பாட்டிற்கும் அவர் பாதை வகுத்தார். அவரது பணி என்றும் நம்மை ஊக்குவிக்கும்” என்று தெரிவித்துள்ளார். •••••••
தேசிய மாணவர் படை பேரணியில் பிரதமர் ஆற்றிய உரை

தேசிய மாணவர் படையில் (என்.சி.சி.) உள்ள மாணவர்கள் நாட்டின் நலனுக்காகவும் மக்களின் நலனுக்காகவும் தங்களது வாழ்க்கையை அர்பணிக்க வேண்டும் என்று பிரதமர் திரு. நரேந்திர மோடி கேட்டுக்கொண்டார். தேசிய மாணவர் படை பேரணிக்காக நாட்டின் அனைத்து பகுதிகளிலும் இருந்து வந்திருந்த என்.சி.சி. மாணவர்களிடம் உரையாற்றியபோது பிரதமர் இதனை தெரிவித்தார். குடியரசு தின விழாவிற்காக கடந்த ஒரு மாதமாக தில்லியில் தங்கியுள்ள இந்த மாணவர்கள் இந்த விழா ஏற்பாட்டின்போது நடந்த நல்ல விஷயங்களை மனதில் ஈர்த்துக்கொள்ள வேண்டும் என்று பிரதமர் கூறினார். தேசிய மாணவர் படை நாட்டின் வெவ்வேறு கோடியில் உள்ள மாணவர்களை ஒன்று சேர்க்கிறது. இதன் மூலம் நம் நாட்டின் ஒருமைப்பாடு உருதியடைகிறது என்று பிரதமர் எடுத்துரைத்தார்.. இந்த குடியரசுத் தினம் நமது இந்திய அரசியமைப்பு சட்டத்தின் வடிவமைப்பாளர் பாபா சாஹேப் அம்பேத்கரின் 125-வது பிறந்த நாளையும் குறிக்கிறது. தன் வாழ்வு முழுவது பல பிரச்சனைகளை சந்தித்தபோதிலும் தன் அயரா உழைப்பு மூலம் அரசியலமைப்பு சட்டத்தை உருவாக்கியவர் அம்பேத்கர், என்று பிரதமர் கூறினார்.
தியாகிகள் தினத்தை ஒட்டி போரில் தியாகிகளுக்கு பிரதமர் மரியாதை செலுத்தினார்

இன்றைக்கு தியாகிகள் தினத்தை ஒட்டி பகத் சிங், சுக்தேவ் சிங், ராஜகுரு ஆகியோருக்கு பிரதமர் திரு. நரேந்திர மோடி மரியாதை செலுத்தினார். இதுபற்றி ட்விட்டரில் பதிவிட்டுள்ள அவர், “அவர்கள் ஆற்றிய மகத்தான தியாகங்களை நன்றியுடைய தேசம் என்றென்றும் நினைவில் வைத்திருக்கும், ஜெய் ஹிந்த்” என்று கூறியுள்ளார்.
ஏழு புதிய பாதுகாப்பு நிறுவனங்களை நாட்டுக்கு அர்ப்பணிக்கும் நிகழ்வில் அக்டோபர் 15 அன்று பிரதமர் காணொலி மூலம் உரையாற்றுகிறார்

விஜயதசமி நன்னாளன்று (2021 அக்டோபர் 15) மதியம் 12.10 மணிக்கு, ஏழு புதிய பாதுகாப்பு நிறுவனங்களை நாட்டுக்கு அர்ப்பணிப்பதற்காக பாதுகாப்பு அமைச்சகத்தால் ஏற்பாடு செய்யப்படும் நிகழ்ச்சியில் பிரதமர் திரு நரேந்திர மோடி காணொலி மூலம் உரையாற்றுகிறார் பாதுகாப்பு அமைச்சர், பாதுகாப்பு இணை அமைச்சர் மற்றும் பாதுகாப்பு தொழிலை சேர்ந்த சங்கங்களின் பிரதிநிதிகள் இந்நிகழ்ச்சியில் கலந்து கொள்வார்கள். 7 புதிய நிறுவனங்களை பற்றி: நாட்டின் பாதுகாப்பு தளவாடங்கள் தயாரிப்பில் தற்சார்பை மேம்படுத்துவதற்கான நடவடிக்கையாக, அரசுத் துறையிலிருக்கும் ஆயுதத் தொழிற்சாலை வாரியத்தை 100 சதவீதம் அரசுக்குச் சொந்தமான ஏழு நிறுவனங்களாக மாற்ற அரசு முடிவு செய்துள்ளது. மேம்பட்ட செயல்பாட்டு தன்னாட்சி, செயல்திறன், புதிய வளர்ச்சி சாத்தியக்கூறுகள் மற்றும் புதுமைகளை இந்த நடவடிக்கை உருவாக்கும். நிறுவப்பட்டுள்ள ஏழு புதிய பாதுகாப்பு நிறுவனங்கள் வருமாறு: முனிஷன்ஸ் இந்தியா லிமிடெட்; ஆர்மர்ட் வெஹிகல்ஸ் நிகம் லிமிடெட்; அட்வான்ஸ்ட் வெப்பன்ஸ் மற்றும் எகியுப்மென்ட் இந்தியா லிமிடெட்; ட்ரூப் கம்ஃபோர்ட்ஸ் லிமிடெட்; யந்த்ரா இந்தியா லிமிடெட்; இந்தியா ஆப்டெல் லிமிடெட்; மற்றும் கிளைடர்ஸ் இந்தியா லிமிடெட்.
2020 ஏப்ரல் 14 அன்று பிரதமர் நாட்டு மக்களுக்கு உரையாற்ற உள்ளார்

பிரதமர் திரு நரேந்திர மோடி நாளை (2020 ஏப்ரல் 14) காலை பத்து மணிக்கு நாட்டு மக்களிடம் உரையாற்ற உள்ளார். பிரதமர் அலுவலகத்தின் ட்விட்டர் பதிவில் `பிரதமர் திரு நரேந்திர மோடி நாளை (2020 ஏப்ரல் 14) காலை பத்து மணிக்கு நாட்டு மக்களிடம் உரையாற்ற உள்ளார்’ என்று தெரிவிக்கப்பட்டுள்ளது.
பிரதமர் : கூடுதல் முறைமாற்றத்துக்கான காலம் முடிந்து விட்டது

அடுத்த 15 ஆண்டுகளிலும், 21ம் நூற்றாண்டின் அடுத்தடுத்த பத்தாண்டுகளிலும் அடிப்படையான மாற்றத்தை உருவாக்கும் அளவுக்கு செயல்திட்டம் தயாரிக்கப்பட வேண்டும் என்று நித்தி ஆயோக் அமைப்பை பிரதமர் திரு நரேந்திர மோடி கேட்டுக் கொண்டார். நித்தி ஆயோக் அதிகாரிகளோடு உரையாடிய பிரதமர், உலகெங்கும் நிலவிய அடிப்படை மாற்றத்துக்கான காலம் முடிந்து விட்டது என்று கூறினார். தற்போதைய காலகட்டத்துக்கு கூடுதல் முறைமாற்றம் தேவைப்படுகிறது என்றார். கடந்த முப்பதாண்டுகளாக தொழில்நுட்பம் மாற்றத்துக்கான உந்துசக்தியாக விளங்கியதை குறிப்பிட்ட பிரதமர், இந்த மாற்றம் தொடரும் எனறார். மத்திய அரசு மக்களின் வாழ்வில் மேம்பாட்டை ஏற்படுத்தும் அளவிலான மாற்றங்களை உருவாக்கும் துணிவு கொண்டுள்ளது என்றார். வரலாற்று ரீதியாக இது வரை இந்தியாவில் கொள்கைகளை வடிவமைத்தவர்கள், அதன் வலிமையில் கவனம் செலுத்தாமல், தடைகள் குறித்தே சிந்தித்து வந்துள்ளனர் என்று பிரதமர் குறிப்பிட்டார். இந்தியாவின் வளர்ச்சிப் பாதை குறித்து பேசிய பிரதமர், இந்தியாவின் மனிதவளம் மற்றும் இயற்கை வளங்களை அறிவார்ந்த முறையில் பயன்படுத்துதல் இந்த மாற்றத்தின் இதயமாக இருக்கும் என்றார். இது குறித்து மேலும் விரிவாக பேசிய பிரதமர், நம்மிடம் உள்ள நிலம் இந்தியாவின் கனிமவளம் மற்றும் பயன்படுத்தப்படாமல் உள்ள சூரியஒளி மின்சாரம் ஆகியவை குறித்தும் குறிப்பிட்டார். இதே போலவே இந்தியாவின் கடற்கரையோரமும் பயன்படுத்தப்படாமல் உள்ளது என்றும் கூறினார். மனிதவளம் பற்றி பேசிய பிரதமர், ஒருமுகப்படுத்தப்பட்ட திறன் வளர்ச்சியின் முக்கியத்துவம் குறித்து பேசினார். உலகின் வருங்கால மனிதவளத் தேவைகளை நிறைவேற்றும் நிலையில் இந்தியா உள்ளது என்று பிரதமர் குறிப்பிட்டார். இந்தியாவின் சுற்றுலாத் துறை மேலும் வளர்க்கப்பட வேண்டியதன் அவசியத்தையும் பிரதமர் சுட்டிக் காட்டினார். மாநிலங்களோடு இணைந்து வளர்ச்சியை மேம்படுத்துவதும், ஏற்றுமதியை அதிகப்படுத்துவதும், குடியாட்சியின் அம்சம் மட்டுமல்ல, அது இந்த நேரத்தின் தேவை என்றார் பிரதமர். விவசாயம் குறித்து பேசிய பிரதமர், விவசாய உற்பத்தியை அதிகரிப்பதில் கவனம் செலுத்துவதோடு, ஒட்டு மொத்த ஊரக பொருளாதாரத்தை வளர்ப்பதிலும் கவனம் செலுத்த வேண்டும் என்றார். உணவுப் பதப்படுத்துதல், கிடங்குகள் கட்டுதல், தொழில்நுட்பத்தை பயன்படுத்துதல் ஆகியவை இத்துறைக்கு முக்கியமானவை என்று பிரதமர் குறிப்பிட்டார். கொள்கை முடிவுகளை உருவாக்குபவர்களின் நோக்கம், கொள்கைகளை விட முக்கியமானது என்றார் பிரதமர். நல்ல நிர்வாகத்துக்கான தரவுகளை மேம்படுத்துதல் மற்றும் விபரங்களை சேமிப்பது ஆகியவற்றின் முக்கியத்துவம் குறித்து பிரதமர் வலியுறுத்தினார். மானியங்களை விட்டுத்தருதல் மற்றும் தூய்மைத் திட்டங்கள் போன்றவற்றிலிருந்து நித்தி ஆயோக் உத்வேகம் பெற வேண்டும் என்று பிரதமர் வலியுறுத்தினார். தங்களின் தேவைகள் மீதுதான் மக்கள் கவனமாக இருப்பார்கள் என்ற கருத்தை இதிலிருந்து கிடைத்த அனுபவம் பொய்யாக்கி இருப்பதை பிரதமர் சுட்டிக்காட்டினார். பொது நன்மைக்காக மக்கள் ஒத்துழைப்பு நல்க தயாராகவே இருக்கிறார்கள் என்றார் பிரதமர். திட்டங்கள் துறையின் இணை அமைச்சர் திரு ராவ் இந்தர்ஜித் சிங், நித்தி ஆயோக் துணைத் தலைவர் திரு அரவிந்த் பனாகரியா மற்றும் நித்தி ஆயோக் அமைப்பின் உறுப்பினர்கள் மற்றும் பிரதமர் அலுவலக அதிகாரிகள் ஆகியோர் இக்கூட்டத்தில் பங்கேற்றனர்.
ஜி20 அமைப்பின் தலைமைப் பொறுப்பை இந்தியா ஏற்கவுள்ள நிலையில் அதற்கான இலச்சினை வடிவமைப்புப் போட்டியில் கலந்துகொள்ளுமாறு மக்களுக்கு பிரதமர் கோரிக்கை

ஜி20 அமைப்பின் தலைமைப் பொறுப்பை இந்தியா ஏற்கவுள்ள நிலையில், அதற்கான இலச்சினை வடிவமைப்புப் போட்டியில் கலந்துகொள்ளுமாறு பிரதமர் திரு நரேந்திர மோடி, மக்களைக் கேட்டுக் கொண்டுள்ளார். மத்திய வெளியுறவு விவகாரங்கள் அமைச்சகத்தின் அதிகாரப்பூர்வ செய்தி தொடர்பாளரின் சுட்டுரைச் செய்திக்கு பிரதமர் அளித்துள்ள பதிலில் தெரிவித்திருப்பதாவது: “நமது இளைஞர்களின் படைப்பாற்றலைக் கொண்டாடும் ஓர் சிறப்புப் போட்டி. இந்தப் போட்டியில் கலந்து கொள்ளுங்கள்!”
ஐக்கிய நாடுகள் அமைப்பில் உறுப்பினராக உள்ள அனைத்து நாடுகளும் சர்வதேச சூரிய சக்தி கூட்டமைப்பில் உறுப்பினராக சேரும் வாய்ப்பு அளிப்பதற்காக  சர்வதேச சூரிய சக்தி கூட்டமைப்பின் கட்டமைப்பு ஒப்பந்தத்தில் திருத்தம் செய்வதற்காக சர்வதேச சூரிய சக்தி கூட்டமைப்பின் முதல் மாநாட்டில் தீர்மானம் கொண்டுவர மத்திய அமைச்சரவை ஒப்புதல்

ஐக்கிய நாடுகள் அமைப்பில் உறுப்பினராக உள்ள அனைத்து நாடுகளுக்கும் சர்வதேச சூரிய சக்தி கூட்டமைப்பில் உறுப்பினராக சேரும் வாய்ப்பு அளிப்பதற்காக சர்வதேச சூரிய சக்தி கூட்டமைப்பின் கட்டமைப்பு ஒப்பந்தத்தில் திருத்தம் செய்வதற்காக இந்தக் கூட்டமைப்பின் முதல் மாநாட்டில் ஏற்கனவே செய்யப்பட்ட தீர்மானத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. பலன்கள்: சர்வதேச சூரிய சக்தி கூட்டமைப்பின் உறுப்பினராகும் வாய்ப்பை பல நாடுகளுக்கு விரிவாக்குவதன் மூலம் சூரிய சக்தி சர்வதேச குறிக்கோளாக மாறும். இதன் மூலம் சர்வதேச அளவில் சூரிய சக்தியின் மேம்பாடு மற்றும் பயன்பாடு அதிகரிக்கும். இந்த திருத்தம் மூலம் ஐக்கிய நாடுகள் சபையில் உள்ள அனைத்து நாடுகளும் சர்வதேச சூரிய சக்தி கூட்டமைப்பில் உறுப்பினராக சேரும். உறுப்பினர்கள் அதிகமாவதால் சர்வதேச சூரிய சக்தி கூட்டமைப்பின் பலன்கள் உலகமெங்கும் சென்றடையும்.
தேசிய கடல்சார் தினத்தை முன்னிட்டு பிரதமர் வாழ்த்து தெரிவித்துள்ளார் : தண்ணீர் சக்திக்கு முக்கிய கவனம் செலுத்துவதில் பாபா சாகேப் அம்பேத்கர் அளித்த உத்வேகத்தை நினைவு கூர்ந்தார்

தேசிய கடல்சார் தினத்தை முன்னிட்டு பிரதமர் திரு நரேந்திர மோடி தனது வாழ்த்துகளைத் தெரிவித்துக் கொண்டுள்ளார். “இந்தியாவின் கடல்சார் துறை தனது வளமான வரலாற்றுடன் நாட்டின் மாற்றத்திற்கு ஆற்றல் அளிக்கக்கூடிய திறனைப் பெற்றது. தேசிய கடல்சார் தினத்தன்று நமது கடல்சார் வலுவை நாட்டின் வளத்துக்காக பயன்படுத்துவதில் நாம் அனைவரும் உறுதி ஏற்போம். கடல்சார் துறையில் நமது துடிப்பான முயற்சிகளுக்கு டாக்டர் பாபாசாகேப் அம்பேத்கர் பெரும் உத்வேகமாக இருந்தார். தண்ணீர் சக்தி, நீர்வழிப்பாதைகள், பாசனம், வாய்க்கால் கட்டமைப்பு மற்றும் துறைமுகங்களுக்கு பாபாசாகேப் உயர்ந்த முக்கியத்துவம் அளித்தவர். இந்தத் துறையில் அவரது பணி இந்திய மக்களுக்கு மிகவும் உகந்ததாகவும் பயனளிப்பதாகவும் இருந்தது என்று குறிப்பிட்டுள்ளார்.”
முதன்முறையாக, அயல்நாடுகளில் உள்ள இந்தியத் தூதரகங்களின் தலைவர்களுடனும், வர்த்தக மற்றும் தொழில்துறையினருடனும் பிரதமர் ஆகஸ்ட் 6-ந் தேதி கலந்துரையாட உள்ளார்

பிரதமர் திரு.நரேந்திர மோடி, வெளிநாடுகளில் உள்ள இந்தியத் தூதரகங்களின் தலைவர்களுடனும், நம் நாட்டின் வர்த்தக மற்றும் தொழில்துறை பங்குதாரர்களுடனும், ஆகஸ்ட் 6-ந் தேதி அன்று மாலை ஆறு மணிக்கு காணொலி மூலம் உரையாட உள்ளார். இந்த நிகழ்ச்சியில், “உள்ளூர் தயாரிப்பு உலகளவில் செல்கிறது – உலகத்திற்காக இந்தியாவில் தயாரிப்போம்” என்று பிரதமர் பிரகடனம் செய்ய உள்ளார். ஏற்றுமதி, மிகப்பெரிய அளவில் வேலைவாய்ப்புகளை உருவாக்க வல்லது. குறிப்பாக, சிறு, குறு மற்றும் நடுத்தர தொழில்துறைகளிலும், உழைப்பு அதிகம் தேவைப்படும் தொழிலாளர்களைச் சார்ந்த துறைகளிலும், உற்பத்தித் துறைகளிலும் அதிக வேலைவாய்ப்புகளை உருவாக்க வல்லது. இதனால், ஒட்டுமொத்த பொருளாதாரமும் பயன்பெறும். இந்தியாவின் ஏற்றுமதி, உலகளாவிய வர்த்தகத்தில் அதன் பங்கை மேம்படுத்துவது மற்றும் விரிவுபடுத்துவது ஆகியவற்றில் கவனம் செலுத்துவதே, இந்தக் கலந்துரையாடலின் நோக்கமாகும். நமது ஏற்றுமதித் திறனை விரிவுபடுத்துவதற்கும், உலகளாவிய தேவையைப் பூர்த்தி செய்ய உள்ளூர் திறன்களை பயன்படுத்துவதற்கும், அனைத்து பங்குதாரர்களையும் ஊக்குவிப்பதே இந்தக் கலந்துரையாடலின் இலக்காகும். இந்தக் கலந்துரையாடலில், மத்திய வர்த்தகத் துறை அமைச்சரும், வெளியுறவுத் துறை அமைச்சரும் பங்கேற்க உள்ளனர். 20-க்கும் மேற்பட்ட துறைகளின் செயலாளர்கள், மாநில அரசு அதிகாரிகள், ஏற்றுமதி மேம்பாட்டு கவுன்சில் மற்றும் வர்த்தக சங்கங்களின் உறுப்பினர்கள் ஆகியோர் இதில் கலந்து கொள்கிறார்கள்.
தெலுங்கு நடிகர் திரு. ஜெய பிரகாஷ் ரெட்டி மறைவுக்கு பிரதமர் இரங்கல்

தெலுங்கு நடிகர் திரு. ஜெய பிரகாஷ் ரெட்டி மறைவுக்கு பிரதமர் நரேந்திர மோடி இரங்கல் தெரிவித்துள்ளார். டிவிட்டரில் அவர் வெளியிட்ட பதிவில், ‘‘ஜெய பிரகாஷ் ரெட்டி, தனது தனிச்சிறப்பான நடிப்பால் அனைவரையும் கவர்ந்தார். அவரது நீண்டகால நடிப்பு தொழிலில், நினைவுகூறத்தக்க பல பாத்திரங்களில் அவர் நடித்துள்ளார். அவரது மறைவால் திரையுலகுக்கு மிகப் பெரிய இழப்பு ஏற்பட்டுள்ளது. அவரது குடும்பத்தினருக்கும், ரசிகர்களுக்கும் எனது இரங்கல்கள்.’’ என குறிப்பிட்டுள்ளார்.
ஆசியக் கோப்பைப் போட்டியில் வெண்கலப் பதக்கம் வென்றுள்ள டேபிள் டென்னிஸ் வீராங்கனை மானிகா பத்ராவுக்குப் பிரதமர் வாழ்த்து தெரிவித்துள்ளார்

ஆசியக் கோப்பைப் போட்டியில் வெண்கலப் பதக்கம் வென்றுள்ள டேபிள் டென்னிஸ் வீராங்கனை மானிகா பத்ராவுக்குப் பிரதமர் திரு நரேந்திர மோடி வாழ்த்து தெரிவித்துள்ளார் ட்விட்டர் பதிவில் பிரதமர் கூறியிருப்பதாவது: “வெண்கலப் பதக்கம் வென்றதன் மூலம் ஆசியக் கோப்பைப் போட்டியில் இந்திய டேபிள் டென்னிஸுக்கு வரலாற்றை எழுதியுள்ள மானிகா பத்ராவை நான் வாழ்த்துகிறேன். இவரது வெற்றி இந்தியா முழுவதுமுள்ள விளையாட்டு ஆளுமைகளுக்கு உத்வேகமளிக்கும்; டேபிள் டென்னிஸை இன்னும்கூடப் பிரபலமாக்கும்.” @manikabatra_TT”